เต็มที่แล้ว โต๊ะเล็กช้างศึก พ่าย คูเวต 1-3 เกมนัดอุ่นเครื่อง
โต๊ะเล็กคูเวตแก้มือได้สำเร็จ จัดการยิงชนะไทยไป 3-1 โดยยิงนำห่างถึง 3-0 ก่อนที่ไทยจะมาได้ มูฮัมหมัด อุสมานมูซา ยิงตีไข่แตกช่วงท้ายเกม ในการอุ่นเครื่องเก็บคะแนนฟีฟ่าแรงกิ้ง เมื่อ 17 ก.พ.ที่ผ่านมา,วันที่ 17 ก.พ. เวลา 16.00 น.ที่สนามบางกอก อารีน่า หนองจอก ทีมฟุตซอลทีมชาติไทย มีเกมลงสนามอุ่นเครื่องเก็บคะแนนฟีฟ่าแรงกิ้งนัดสุดท้ายกับทีมชาติคูเวต หลังจากที่นัดแรกเจอกันมาเป็นโต๊ะเล็กไทยที่ยิงชนะมาได้ 4-1,เริ่มเกมมา 4 นาที โต๊ะเล็กช้างศึก ได้ลุ้นก่อนจากจังหวะวอลเลย์หน้ากรอบเขตโทษของ รณชัย จูงวงษ์สุข แต่ไปติดเซฟ ซาเลม อัลโซไมอี,นาทีที่ 5 มูฮัมหมัด อุสมานมูซา ได้จังหวะหลุดไปดวลเดี่ยว แต่กลับซัดถากเสาสองออกไปอย่างน่าเสียดาย,นาทีที่ 9 เป็นฝั่ง คูเวต ที่มาได้ประตูออกนำ 1-0 จากจังหวะที่ ซัลมาน อัลบายาน ลากบอลขึ้นทางริมเส้นฝั่งขวาก่อนจะจ่ายยัดเข้ากลาง และเป็น ฮาหมัด ฮายัท กัปตันทีมตัวเก่งชาร์จเข้าไป,ทีมไทยพยายามแก้เกมและเน้นเกมรุก แต่ทว่า นาทีที่ 11 ก็ต้องมาพลาดเสียประตูที่สอง เมื่อคูเวตจ่ายบอลทะลุตรงกลาง ชัยวัฒน์ แจ่งกระจ่าง สกัดโดนไม่เต็มเท้าบอลมาเข้าทาง อับดุลราห์มาน อัลทาวาอิ ล้มตัวยิงลอดขา คฑาวุธ หาญคำภา เข้าไป สกอร์คูเวตขยับ 2-0,นาทีที่ 17 รณชัย จูงวงษ์สุข จับบอลนอกเขตปั่นด้วยขวาบอลพุ่งจะเสียบสามเหลี่ยม แต่ติดมือ อัลโซไมอี บินปัดไว้ได้ จบครึ่งแรกไทยยังตามหลังคูเวต 0-2,กลับมาครึ่งหลัง นาทีที่ 23 ทีมไทยมาพลาดอีกจนได้ ก่อนโดน อับดุลเอลล์เตอิฟ อัลอาบาซิ ซัดเข้าไปเป็น 3-0,นาทีที่ 31 คูเวต หวิดได้ประตูเพิ่มจังหวะคิกอินของ อัลตาวี งัดบอลโด่งไปให้ ฮาหมัด ฮายัท กระโดดวอลเลย์เต็มเท้า คฑาวุธ หาญคำภา เซฟไว้ได้จังหวะนี้,เข้าสู่ช่วง 8 นาทีสุดท้าย โต๊ะเล็กช้างศึก หันมาเล่นเพาเวอร์เพลย์ แต่ก็เจอการรับแน่นของคูเวตจนเจาะไม่เข้า นาทีที่ 37 พีระพัฒน์ แก้ววิลัย ได้ซัดทางริมเส้นฝั่งขวาก็ติดกองหลังคูเวตออกไป,นาทีที่ 38 ทีมไทยสามารถเจาะประตูคูเวตจนได้จากการกดดันด้วยเพาเวอร์เพลย์ และเป็น มูฮัมหมัด อุสมานมูซา ซัดด้วยซ้ายบอลพุ่งเสียบเสาสองสวยงามไทยไล่มา 1-3,ช่วงเวลาที่เหลือไทยพยายามเอาประตูเพิ่มแต่ก็ไม่สามารถเจาะได้ หมดเวลาเป็นคูเวตที่แก้ตัวได้สำเร็จเอาชนะไทยไป 3-1,ผู้เล่น 5 คนแรกทั้ง 2 ทีม,ทีมชาติไทย : คฑาวุธ ภู่พันธ์ (GK), พรมงคล ศรีทรัพย์แสง, จิรวัฒน์ สอนวิเชียร, กฤษดา วงษ์แก้ว, อนันตชัย ปราบวงษา,ทีมชาติคูเวต : ซาเลม อัลโซไมอี (GK), ฮาหมัด ฮายัท, อับดุลราห์มาน อัลวาดี้, อับดุลเอลล์เตอิฟ อัลอาบาซิ, ซาเลม อัลเมไคมี่
โต๊ะเล็กคูเวตแก้มือได้สำเร็จ จัดการยิงชนะไทยไป 3-1โดยยิงนำห่างถึง 3-0 ก่อนที่ไทยจะมาได้ มูฮัมหมัด อุสมานมูซา ยิงตีไข่แตกช่วงท้ายเกม
ฟุตซอล,ฟุตซอลทีมชาติไทย,ทีมชาติไทย,ทีมชาติคูเวต